
AUCTOR. 


INTRODUCTI  o. 

.inter  \aria.s  substantiae  pulmonalis  alienationes  una  ex- 
istit,  quae,  quanquam  in  medicorum  antiquiorum  scriptis 
passim  commemoratur,  inde  a Eaennecii  demum  tem- 
pore majorem  obtinuit  dignitatem,  cujus  ergo  rectior  dia- 
gnosis nuperioris  aevi  pathologis  debetur.  — Em  phy- 
sema  pulmonum  innuo,  quippe  quod  anomala  aeris  ac- 
cumulatione in  cellulis  aeriferis,  aut  in  ipso  pulmonum 
parenchymate  nitatur.  Proinde  duae  emphysematis  spe- 
cies discernuntur:  emphysema  vesiculare,  seu  pulmonale 

proprie  sic  dictum  et  emphysema  interlobulare,  sive  sub- 
pleurale. 

Itraque  species  non  sede  tantum  discrepat,  verum 
tiam  eo,  quod  emphysema  vesiculare  decursnm  magis 
chronicum  persequitur,  emphysema  interlobulare  magis 

acutum,  quippe  quod  plerisque  in  casibus  ex  insultu  trau- 
matico originem  ducat. 

HISTORICA. 

Ronetus  (in  sepulchreto)  et  Morgagni  (in  epi- 
stolis) nonnulla  commemorant  exempla,  quibus  pulmones 
admodum  amplificati  aereque  sulflati  inventi  sint ; van 
Swieten  (Commcnt.  in  Boerhaavii  aphor.)  et  Stoerk 
casuum  nonnullorum  mentionem  faciunt,  quibus  vesiculas 
aereas  subter  pleura  repertas  esse  dicunt.  Floye  r (Traite 
de  Fasthme)  idem  phaenomenon  apud  equum  quendam 
observavit.  Dicti  autem  scriptores  neque  morbi  naturam 
neque  pathologicas  pulmonalis  substantiae  mutationes  in- 
terpretantur, sed  eorum  observationes  tantummodo  em- 
physema interlobulare  spectare  videntur. 

Valsalva  inter  primos  fuisse  videtur,  qui  emphy- 
sema vesiculare  observarunt,  descriptionem  enim,  quam 
edidit,  Morgagni  (de  sedibus  et  causis  morborum)  his 
verbis  recitat:  «Sinistri  pulmonis  lobus  superior  in  parte 
qua  claviculam  spectabat,  vesiculas,  ex  quibus  constat, 
mirum  in  modum  auctas  habebat,  ut  nonnullae  avellanae 
magnitudinem  aequarent ; ceterae  multo  minores  erant, 
quaedam  globuli  figura,  reliquae  oblonga  et  ovali;  omnes 
plenae  eraut  aeris.»  — Similem  casum  Ruysch  (Cf. 
Observat,  anatom.)  observavit  breviterque  descripsit:  »ln 
aliqua  autem  pulmonis  parte,  inquit,  inveni  vesicularum 
pellucidarum  acervum  ab  aere  expansarum  et  ita  obstru- 

ctannn , ut  levi  compressione  eas  ab  aere  evacuare  non 
potuerim.  Impulsum  per  arteriam  asperam  flatum  nullum 
commercium  cura  hisce  expansis  vesiculis  aiuplius  habere 
"propter  earum  obstructionem,  expertus  sum.  Post,  aere 
per  arteriam  asperam  vehementer  adacto,  disrumpebantur 
nonnullae  ex  his  vesiculis." 

Ii  ai  II  i e in  libro  de  anatomia  pathologica  tres  con- 
ditiones principes  apposuit,  quibus  emphysematis  pulmo- 
num notio  constituatur:  primo  amplificationem  voluminis 
pulmonum,  deinde  expansionem  cellularum  pulmonalium, 
denique  formationem  vesicularum  agrearum  subter  pleura; 
nexum  vero  illarum  conditionum  ignorabat,  quare  unam- 
quamque earum  pro  statu  morboso  singulari  habebat 
Adhibito  demum  tubo  acustico  Laennec  apud  aegrotan- 
tes emphysema  vesiculare  cognovit  eoque  modo  sibi 
persuasit,  multas  affectiones,  quae  asthmati»  nervosi  no- 
mine designentur,  nihil  esse,  nisi  emphysema  pulmonum 
vesiculare. 

Praemissis  quibusdam  historicis,  ad  exponendas  no- 
tas anatomicas  emphysematis  vesicularis  et  interlobularis 
no»  accingamus,  antea  autem  de  penitiore  pulmonum 
structura  nounulla  apponamus  necesse  est. 

de  pulmonum  structura. 

Malpighius  (de  pulmonibus)  existimabat,  vias  pul- 

inonum  aeriferas  per  tunicam  bronchiorum  mucosam 
formari , quae  in  canales  magis  magisque  se  coaretantes 
diducatur,  donec  tandem  cellulis,  spongiae  non  dissimili- 
bus, finiatur.  Helvetius  autem  et  ipse  Haller  con- 
tendebant, vesiculas  aeriferas  tantummodo  ex  tela  cellu- 
losa constare,  cujus  cellulae  citra  ullum  ordinem  circa 
vasa  pulmonum  bronchiaque  majora  agglomeratae  sint. 

Reisseisen  (de  fabrica  pulmonum)  commonstra- 
vit, bronchia  per  innumeros  eosque  tenuissimos  ramulos 
dissipari,  qui  in  dilatationes  coecas  vesiculosas  exeant. 
Nuper  Magendie  (Legons  sur  les  Pheu.  phys.  de  Ia 
vie),  innixus  experimentis  a Bourgery  institutis,  vesicu- 
las illas  rejecit,  quippe  quas  artificiosa  tantum  injectione 
formari  dicat;  pauci  vero  ejus  opinionem  amplexi  sunt. 

Picard  (in  dissertatione)  ex  scrutationibus  pulmo- 
num rarefactorum  sese  compcrisse  affirmat,  bronchia  di 
chotomico  magis  magisque  ramificari  et  sine  cellulis  finiri; 
adnotandum  autem  est,  structuram  penitiorem  exsiccatione 
ita  mutari,  ut  difficillime  cognoscatur:  ex  infra  dictis 
quoque  patebit,  telae  pulmonalis  speciem,  qualis  in  em- 
physemate vesiculari  observatur,  sententiae  a Reissei- 
sen propositae  admodum  favere. 

Cellulae  pulmonales,  quarum  maximae  seminis  mi- 
liaris amplitudinem  aequant,  densis  parietibus  muniuntur 

et  iu  lobulos  coacervantur,  qui  ipsi,  parietibus  solidis 
circumdati,  in  superficie  pulmonum  per  lineas  indigitantur; 
quae  varias  figuras  geographicas  conformant.  His  prae- 
cipue in  locis  pigmentum  nigrum  deponitur,  quod  in  pul- 
monibus adultorum  deprehenditur,  cujus  autem  origo 
nondum  dilucidata  est  Pervarias  vitae  aetates  vesiculae 
pulmonales  mutantur:  apud  infantem  parvae  et  numero- 
sissimae, apud  adultum  majores  sunt,  apud  senes  ampli- 
tudo earum  magis  adaugetur.  Neque  minus  aetate  pro- 

* * 

veetiorc  earum  parietes  attenuantur.  Atrophia  corripiuntur, 
imo  ex  parte  evanescunt  magnasque  cavitates  irregulares-  _ 
constituunt,  ita  ut  cum  amphibiorum  pulmonihus  aliquam 
similitudinem  efficiant.  Silentio  praetermittendum  non 
est,  multo  minorem  sanguinis  copiam  hac  aetate  pulmo- 
nes permeare  eamque  ob  causatu  functiones  eorum  me- 
diocriter tantum  turbari. 

Maiaii  momenti  quod  ad  penitiorem  pulmonum  stru- 
cturam suut  fibrae  contractiles , quas  Reis^cisen,  ut 
affirmat,  ad  cellulas  usque  pulmonales  investigavit;  Cru- 
v ei  1 hi  er  eo  usque  indagari  non  posse  contendit  et 
M age n die,  qui  generatu»  eas  haud  negat,  fil,ras  vesi- 
cularum pulmonalium  elasticas  in  processu  respirationis 
multo  graviores  partes  agere  arbitratur.  Secundam  hunc 
enim  auctorem,  ut  infra  latius  exponam,  emphysematis 

tjjf 

origo  ali  intereunto  harum  fibrarum  elasticitate  derivanda 

est.  Proinde  quod  ad  materiem,  do  qua  hic  disserimus, 
summi  est  momenti,  ut  disquisitiones  circa  fibrarum  illa- 
rum indolem  et  functionem  institutas  bene  noverimus, 
quam  ob  causam  a re  non  alienum  fore  existimo,  si  'va- 
rias auctorum  sententias,  quae  hac  de  materie  m medium 


prolatae  sunt,  succincte  exponamus. 

Fibrae  contractiles  viarum  aeriferarum,  quae  impri- 
mis per  Reisseisen  innotuerunt  et  ab  eo  nide  tempore 
physiologorum  ot  anatomicorum  attentionem  excitarunt, 
ab  iis  praesertim  scriptoribus  defenduntur,  qui  pulmonum 
propriam  actionem  ad  perficiendos  mota»  respiratorios 
necessariam  ducunt,  quibus  adnumerandi  sunt!  Averrocs, 
Kiolanns,  Plater,  Sennert,  Bremond,  Flormann, 
Rudolphi,  Roux.  Huic  hypotbesi  imprimis  refragantur 
Tli.  Bartholinus,  llaller,  Diemerbrock,  Mayow 
et  plures  recentiorum  physiologorum,  quorum  auctoritas 

magni  aestimatur. 

Prioris  sententiae  vindices  apud  animalia,  quorum 
thorax  erat  reclusus,  pulmones  non  semper  collabi,  sed 
quibusdam  in  casibus  continuo  moveri,  observabant,  cu- 
jusmodi  exempla  Flormann  et  Rudolphi  retulerunt! 
Tiedemann  in  organis  respiratoriis  holo.huriorum  mo- 
tus  animadvertit;  Trc  vir  anus  ranarum  pulmones,  ap- 
plicata opii  tinctura,  motum  exercuisse,  tradit.  Roux 
(Mcl.  de  Cl.irurg.  etc.)  in  collapsis  pulmonibus  canis  cu 

josdan»,  cujus  thorax  cultro  patefactus  erat,  alternam  ex- 
pansionem atque  contractionem  observavit;  idem  praeterea 
mentionem  fecit  exempli,  quo  post  vulnus  pectoris  pene- 
trans pulmonis  pars  protrudebatur,  id  quod  modo  activa 
pulmonum  expansione  explicari  potuisse  dicit.  L a en  ne  c 
accuratiorem  operis  respiratorii  cognitionem  ope  tubi 
acustici  sibi  persuasisse  asserit,  propriam  sese  contrahendi 
et  expandendi  vini  pulmonibus  inesse.  Adnotat  enim, 
defectum  murmuris  respiratorii  inter  insultus  tussis  cou- 
vulsivae,  post  cursum  vehementiorem , imo  si  homo  ad 
respirandum  invitetur,  a vesicularum  pulmonalium  contra- 
ctione repetendum  ipsamque  contractionem  ex  parte  sal- 
tem voluntatis  arbitrio  obnoxiam  esse,  quoniam  sani  ho- 
mines absque  respiratorio  murmure  spiritum  ducere  possint. 

Non  minus  autem  gravia  sunt  argumenta,  quibus 
sententia  proposita  et  observationes  eam  tuentes  ab  ad- 
versariis impugnantur.  II alie r reserata  pectoris  cavitate 
semper  pulmones  ex  toto  collapsos  vidit.  111.  Muellcr 
credit,  motus,  quos  in  venis  pulmonalibus  ipse  observavit 
ad  errorem  scrutatores  seducere  et  fallacem  illam  sen- 
tentiam tueri  potuisse;  experientia  ejus  ex  observationibus 
desumta  hypothesi  illi  penitus  refragatur. 

Arteriae  asperae  eontractilitatem  physiologi  minus  in 
dubium  vocant,  sed  vis  contractiva  fibrarum  ejus  muscu- 
larium nondum  plane  confirmata  est;  K rimer  tantum 

adhibitis  incitamentis  fibras  tracheae  contrahi  animadver- 
tit, Wedemeyer  contra  nihil  tale  observavit.  Wil- 
liams has  fibras  defendit  earumque  contractiones  inter 
exspirationem  aeris  corrupti  irritamento  provocari  existi- 
mat; Swan  sese  reperisse  contendit,  dissecto  nervo  vago 
exspirationem  imperfectam  reddi,  siquidem  pulmones  ma- 
gis magisque  expandantur.  Alii,  ut  Magendie,  quod 
supra  commemoravimus,  physicae  elasticitati  substantiae 
pulmonalis  multo  majorem  dignitatem  tribuunt. 

NOTAE  ANATOMICAE  EMPHYSEMATIS  VESICU- 
LARIS. 

Emphysema  vesiculare  insignitur  dilatatione  cellula- 
rum, s.  vesicularum  pulmonalium;  at  vero  non  omnes 
cellulae  amplificatae  eundem  expansionis  gradum  osten- 
dunt; diametros  earum  lineam  unam  ad  tres,  imo  ad  oua*- 
tuor,  aequat;  maximae  tamen  carum  non  per  unam  ve- 
siculam, sed  per  plures,  quae  ruptis  parietibus  confluxe- 
runt, formari  videntur.  Nonnunquam  istae  cellulae  aeri- 
ferae parvas  eminentias  sub  pleura  pulmonali  exhibent, 
interdum  valde  prominentes,  imo  fere  petiolatae,  appa- 
rent; vesiculas  autem  ex  solo  aere  extravasato  non  con- 
stare, ex  eo  cognoscimus,  quod  loco  suo  moveri  ne- 
queunt. Ilocce  criterium  plerumque  ad  diagnosin  suffi- 
cit, fieri  tamen  potest,  ut  aer  etiam  extravasatus  subter 


13 


pleura  collectu*  dimoveri  nequeat,  si  quidem  inter  iobulos 
pulmonales,  qua  plures  lineae  decretoriae  «congruunt, 
versatur;  tunc  autem  formam  obtinent  triangularem.  In 
emphysemate  vesiculari  rarius  evenit,  ut  aeris  infiliratio 
per  telam  cellulosam  longius  progrediatur ; raro  etiam 
fit,  ut  bronchia  sinml  expandantur;  Laennec  miratur, 
hoc  non  saepius  accidere,  siquidem  causa,  quae  vesiculas 
pulmonales  extendat,  etiam  in  bronchia  ipsa  agere  debeat, 
liem  autem  non  omnibus  in  casibus  ita  sese  habere  posse, 
ex  iis  elucebit,  quae  infra  dicenda  sunt 

Emphysema  vesiculare  vel  utrumque  pulmonem,  vel 
modo  alterutrum  eorum  adgreditur,  imo  interdum  aliquam 
alterutrius  pulmohis  partem.  Quodsi  alteruter  tautum 
pulmonum,  isque  gradu  majore,  affectus  est,  tam  media- 
stini  laminae,  quam  cor  ex  sitn  normali  possunt  detrudi 
et  thoracis  paries  in  latere  affecto  amplificatus  magisque 
convexus  apparet  Quibus  in  casibus  affectio  mediocris 
est,  vesiculae  aeriferae  pulmonum  in  superficie  non  exstant, 
morbus  instituta  cadaveris  sectione  difficulter  cognosci- 
tur, siu  vero  acris  accumulatio  tuagnum  tenet  circuitum, 
pulmo  sicut  in  hypertrophia  simplici,  thoracis  cavitate 
admodum  comprimi  videtur,  eodemque  momento,  quo  re- 
cluditur pectus,  non  coilabitur,  ut  statu  normali,  sed  fo- 
ras prorumpit.  Pulmo  emphysematosus  magnam  exhibet 
tensionem  et  rrepitationem  minus  claram,  quae  praeterea 

a normali  aliquantum  discrepat.  Picdagnel  de  em- 
physemate pulmonum  concludit,  siraulatque  crepitationem 
paulo  clariorem  audire  sibi  videtur,  obliviscendum  autem 
non  est,  eum  sernper  emphysema  interlobulare  innuere. 
Haec  crepitationis  modificatio  Laennecio  ea  ex  causa 
proficisci  videtur,  quod  aer  difficilius  ex  vesiculis  aeri- 
feris in  bronchia  transire  possit,  vel  quod  flexilitas  pa- 
rietum cellularum  pulmonalium  diminuta  sit.  Utraque 
conditio  sine  dubio  eundem  effectum  producere  potest. 
Pulmo  emphysematosus  si  in  aquam  immittitur,  plerumque 
inulto  minus  subsidit,  quam  pulmo  normalis;  praeterquam 
quod  multum  aeris  continet,  longe  aridior  apparet  et  post 
mortem  fere  semper  tantum  pauxillum  seri  extravasati 
offert.  Si  pulmo  tali  morbo  affectus  post  mortem  aere 
sufflatur,  vesiculae  aeriferae  praeter  normam  expansae 
per  pleuram  complanari  videntur,  siquidem  cellulae  sanae 
ad  eundem  ambitum  increscunt;  elasticitas  autem  celeri- 
ter aCrem  expellit. 

Ad  examinandam  structuram  pulmonis  emphysema- 
tosi,  aere  suffletur  et  siccetur  nccesse  est,  quo  facto  si 
cultro  satis  acuto  dissectus  est,  primum  observamus,  mul- 
tas cellulas  esse  majores,  quam  in  pulmonum  externa  su- 
perficie apparebant,  et  nonnullas  cellularum  amplificata 
rum  crassiores  habere  parietes,  quam  statu  normali,  alias 
vero  tenuiores,  interdum  ruptos,  ita  ut  plures  cellulae 

cavitatem  constituant,  cujus  interiora  multis  filamentis 
pertexuntur  (Andral  anat.  pathol.) 

Ex  iis,  quae  uiodo  protulimus,  elucet,  emphysema 
vesiculare  potissimum  in  dilatatione  cellularum  aerifera- 
nim  constare  et  vesiculas  cxtravasatas  paucas,  quae  in 
hoc  quoque  casu  no  «nunquam  observantur,  ad  effectus 
secmidarios  pertinere,  sine  quibus  morbus  oriri  atque  de- 
currere possit, 

Piedagnel,  repudiato  emphysemate  vesiculari,  tan- 
tummodo interlobulare  defendit  Andral  aliquo  in  loco 
(C-ours  de  Pathologie)  etiam  scribit,  denominationem 
«Emphysema  pulmonum*  ad  emphysema  interlobulare 
referri  debere,  quum  emphysema  vesiculare  nonnisi  se- 
quela sit  atrophiae  parenchymatis  pulmonalis;  alibi  ta- 
men de  amplificatione  cellularum  pulmonalium  cum  hy- 
pertrophia parietum  disserit,  ut  infra  exponam. 

CAUSAE  EMPHYSEMATIS  VESICULARIS. 

l)e  ciMif  emphysematis  vesicularis  magna  scripto- 
rum dissensio  viget  Auctore  Laennec  hoc  emphysema 
interdum,  sed  raro,  primitivum  exoritur,  reliquis  in  casi- 
bus seniper  catarrhum  siccum  sequitur  , ubi  tenuissimi 

bronchiorum  ramuli  vel  membranae  mucosae  crassitie,  vel 

* 

muci  tenacioris  thrombis  obstruanhtr.  Valida  quidem  in- 
spiratio haec  impedimenta  superat,  minime  autem  exspi 

ratio,  quippe  quae  viribus  minoribus  perficiatur.  Proinde 
aer  cellulis  pulmonalibus  non  expellitur,  sed  in  his  ma- 
gis magisque  accumulatur,  quo  fieri  potest,  ut  post  lon- 
gius tempus  dilatatio  permanens  evadat  atque  parietum 

• 

vesicularum  hypertrophiam  inducat.  Praeterea  L a en  nec 
arbitratur,  expansionem  aeris  in  cellulis  pulmonalibus  per 
adauctum  calorem,  qui  locum  ibi  habeat,  ad  afficiendam 
dilatationem  permanentem  aliquantum  conferre  posse.  — 

L a en  nec  causis  occasionalibus  quoque  adnuraerat  aeris 
inspirati  violentam  retentionem  in  pulmonibns,  cui  prae- 
sertim musici  nonnulli,  ut  tibicines  et  tubicines,  obnoxii 
sunt,  et  quae  efficit,  ut  vesiculae  pulmonales  vi  sua  con- 
tractiva  priventur.  Ad  momenta  occasionalia  rariora  per- 
tinent: aneurysmata  vasorum  majorum  in  pectore  posito- 
rum, tumores  et  tubercula  pulmonum,  quibus  bronchia 
comprimuntur  atque  aeri  e cellulis  exituro  via  praeclu- 
ditur. — Secundum  observationes,  quas  Andral  et 
Louis  collegerunt,  emphysema  vesiculare  saepenumero 
apud  homines  occurrit,  qui  neque  gravioribus  corporis 
contentionibus  sese  submiserunt,  neque  catarrho  vehemen- 
tiore  unquam  laboraverunt,  nihilominus  autem  ab  infantili 
inde  aetate  dyspnoeam  habitualem  passi  sunt,  quae  diu 
tussim  antecedebat;  quam  ob  rem  multis  in  casibus  em- 
physema vesiculare  alio  modo,  ac  L a en  nec  dicat,  in 
terpretandum  esse  contendunt. 

Andral  generatim  duas  proponit  conditiones,  sub 
quibas  viscerum  cavorum  dimensiones  mutari  possint; 
prima  earum  cernitur  in  mechanico  impedimento,  quod 
liberum  exitum  fluidi  in  cavo  collecti  prohibet;  cautas 
enim  tunc  expanditur  et  parietum  erassities  vel  eadem 
mauet,  vel  diminuitur,  vel  augetor ; altera  conditio  in  eo 

est,  ut  impedimentum  mechanicum  manifestum  non  adsit, 

♦ 

sed  organi  cavitas  sua  sponte,  alienato  nutritionis  pro- 
cessu, amplificetur;  hinc  sequitur,  ut  ejus  parietes  vel 
atrophia  vel  hypertrophia  corripiantur.  Eaedem  proces- 
sus nutritii  alienationes  quoque  in  vesiculis  aeriferis  eve- 
nire possunt,  quibus  in  casibus  cellularum  dilatatio  aut 
cum  hypertrophia  consociatur,  ut  Eouis  existimat,  aut 
cutu  atrophia,  ut  Andral  in  libro  de  anatomia  patho- 
logica docet  Cui  interpretationi  Williams  quoque  ad 
stipulatur , adjicit  autem,  amplificationem  etiam  paralysi, 
nimirum  abolitione  vel  sensus  vel  motus  fibrarum  con- 
traetUium  vesicularum  aeriferorum,  exoriri  posse;  pulmo- 
num euiphysematosoruni  elastiritalem  hoc  modo  non  ex- 
plicari concedit,  adnotat  tamen,  si  qua  pulmonis  pars  nor- 

i 

molem  contractaliUtem  hac  ratioue  amiserit,  dilatationem 
ejus  effici  pressione  aeris,  quem  pulmonum  partes  adhuc 
sese  contrahentes  expellant.  Idem  porro  docet,  si  vesi- 
culae nonnullae  emphysematis  interlobularis  simul  adsint 

•> 

plures  bronchiorum  ramulos  comprimi  posse,  quibus  ex 
parte  cellularum  amplificatarum  tensio  adscribi  debeat. 

Mageudie  (Le^ous  sur  les  Phen.  phys.  de  la  vie) 
pro  causa  emphysematis  praecipue  non,  ut  Williams, 
defectum  contractilitatis  muscularis  bronchiorum  subtilis 
simorum  habet,  sed  jacturam  olastiehatis  physicae  cellu- 
larum pulmonalium,  quippe  quae  elasticitas  fere  sola,  ut 
opinatur,  aerem  cellulis  expellere  valeat.  At  vero  haecce 
conditio  pro  effectu  magis,  quam  pro  causa  dilatationis 
cellularum  haberi  potest. 

NOTAE  ANATOMICAE  EMPHYSEMATIS  INTERLO- 
BULARIS. 

Alio  modo  exoritur  emphysema  interlobulare  ejus- 
que  natura  cernitur  in  telam  cellulosam  inter  lobulos  pul- 
monales et  sub  involucro,  quod  pleura  praebet.  Tela 
cellulosa  hoc  modo  expansa  longos  conformat  funiculos, 
qui  praesertim  in  pulmonum  superficie  et  marginibus  re- 
periuntur,  magis  minusve  alte  penetrant  et  pelluciditate 
sua  a reliqua  pulmonum  tela  distinguuntur.  Etiam  in 
stratis  telae  cellulosae  vasorum  pulmonalium  majorum  et 
subter  pleurae  involucro  segregatae  vesiculae  aereae  va- 
riae magnitudinis  deprehenduntur,  satis  quidem  numerosae 
multo  frequentiores,  quam  in  emphysemate  vesiculari;  ta- 
les vesiculae  postea  quoque  circa  collum,  in  tela  cellu- 

losa  subcutanea  apparent  In  aprico  positum  esse  vide- 
tur, hasce  texturae  alienationes  ruptura  cellularum  pul- 
monis aeriferarum  exoriri,  etsi  locus,  ubi  illa  primum 
exstiterit,  raro  cognoscatur. 

( ALSAE  EMPHYSEMATIS  INTERLOBULARIS. 

Creberrima  emphysematis  interlobularis  causa  col- 
locanda est  in  diuturna  et  violenta  aeris  inspirati  reten- 
tione in  pulmonibus,  dum  graves  contentiones  aut  affe- 
ctiones nervos  respiratorios  per  consensura  excitant 
eorumque  actiones  involuntarias  inter  spirandi  negotium 

4 

inducunt  Haec  anomala  actio  prodit  ex  efficacia  sti- 
muli in  nervos  tunicae  mucosae  sensiferos,  qui  per  cere- 
brum in  medullam  oblongatam  et  in  centrum  systematis 
nervorum  respiratoriorum , quod  medulla  oblougata  con 
tinetur,  vim  suatu  exserunt 

Quum  a consilio  no«tro  abhorreat,  Caro! i Bell 
sententiam  de  nervis  respiratoriis  enucleare,  breviter  tan- 
tum adnotare  liceat,  nervos  musculis  inspirationi  dicatis 
providentes,  e duobus  systematibus  diversis  conflari,  ui- 
mirum  ex  medulla  oblongata  et  medulla  spinali.  Inficias  au- 
tem eundum  non  est,  nervos  exspiratorios  systematis  spinalis 
medullae  oblongatae  imperio  esse  obnoxios,  id  quod  etiam 
mechanismus  retentionis  acris  in  pulmonibus  comprobat 
nomiuatim  inter  contentiones,  quas  pro  emphysematis  in- 

terlobularis  causis  habemus,  v.  gr.  inter  molimma  ad  par- 
tum graviora,  difficiles  alvi  excretiones , suffocatorias  af- 
fectiones in  angina  polyposa,  aut  catarrlns  acutis  veltc 

mentioribus.  luter  has  enim  contentiones  glottis  contra- 
hitur aerisque  exitum  e pulmonibus  impedit;  illa  quidem 
contractio  debetur  effectui  ramorum  laryngeorum  nervi 
vagi,  qui  ex  medulla  oblongata  originem  ducit.  Insimul 
aer  in  pulmonibus  per  musculos  exspiratorios  comprimi- 
tur, qui  nervos  'suos  ex  medulla  spinali  adipiscuntur. 
Eadem  aeris  retentio  per  instinctum  efficitur,  si  onera 
graviora  allevantur,  quae  causa  noununqu.m  subitanea,,, 
rupturam  nonnullarum  cellularum  «Merarum  inducit  et 
sic  emphysema  interlobulare  constituit.  Neque  minus 
pulmonum  contusiones  et  vulnerationes  inter  causas  oc- 
easionales  hujus  mali  referendae  sunt. . Rarius'  ex  vesi- 
culari (chronico)  emphysemate  prodit  et  fortasse  causa 
in  eo  posita  est,  quod  in  hoc  cellularum  pulmonalium  pane- 
tes  majore  firmitate  saepius  insigniuntur,  quam  statu  normali, 
pauci  enim  cum  Anilralio  consentiunt,  mali  naturam 
u,  atrophia  parietum  esse  collocandam.  Picdagncl  in- 
ter causas  emphysematis  interlobularis  quoque  . utro, tum 
repentinum  magnae  aeris  copiae  in  venas  refert.  Expe- 
rimenta a Leroy  d Etioles  in  animalibus  instituta, 
quibus  aerem  in  venas  inflavit  posteaque  pulmonum  pa- 
renchyma saepius  aere  et  sanguine  repletum  invenit,  hanc 

morbi  originem  defendere  videatur,  attamen  ex  his,  quod 
Piedagncl  facit,  ratiocinari  non  licet,  plerumque  illud 
emphvsema,  quod  aeris  introitum  in  venas  sequatur,  mor- 

t 

tem  inducere;  hic  enim  introitus,  priusquam  aer  ad  pul- 
mones pertingit,  eo  interficit,  quod  corrfis  actio  inhibetur. 

SYMPTOMATA  EMPHYSEMATIS  VESICULARIS. 

Nulla  fere  exstant  symptomata  certa,  tam  localia 
quam  universalia,  emphysematis  vesicularis,  Dyspupea 
signum  princeps  exhibere  videtur,  eademqne  haud  dubie 
efficit,  ut  emphysema  vesiculare  saepe  inter  affectiones, 
quae  collectivo  nomine  «Asthma*  appellantur,  referatur. 
Dyspnoea  habitualis  est  et  insultus  facit,  quf  periodismo 
regulari  non  excellunt , sed  variis  causis  occasiooalibus 
modo  frequentius  modo  rarius  provocantur.  Hos  inter 
paroxysmos  faciei  color  subinde  violaceus  apparet  labia- 
que  tumescunt ; nonnunquam  color  ille  permanet,  si  insul- 
tus crebriores  accedunt.  Teste  Andral  nonnullis  in  ca- 
sibus jam  ab  infantia  inde  dyspnoeae  habitualis  vestigia 
observantur,  quae  quidem  spirandi  diffieultas  cum  acuto 
catarrho  intrat  et  cum  eo  evanescit,  redeunto  autem  ea- 
tarrho  revertitur.  Rarissime  vero  evenit,  ut  respiratio  in 
intervallis  plane  expedita  restituatur. 

Dyspnoeam  emphysema  vesiculare  comitantem  vario 
modo  explicare  conati  sunt  scriptores,  prout  eorum  sen- 

tentiae  de  causis  anatomicarum  pulmonis  mutationum  dis- 
crepant. Laennec  eam  ex  difficultate  derivat,  qua 
aer  per  bronchia  obstructa  in  vesiculas  penetret;  eodem 
jure  contendere  licet,  continuam  aeris  accumulationem  in 
cellulis  pulmonalibus  ejus  causam  exhibere.  Louis  re- 
spirationis difficilis  causam  in  crassitie  morbosa  parietum 
cellularum  collocat,  qua  fiat,  ut  contactus  intimus  aerem 
inter  et  sanguinem  impediatur.  Andral,  qui  emphy- 
sema pulmonum  sequelam  esse  putat  extenuationis  pa 
rietum  cellularum,  plurimis  saltem  in  casibus,  dyspnoeam 
quoque  ex  haematosis  alienatione  deducit,  cujus  causa 
cernatur  in  diminutione  superficiei,  quae  inter  sanguinem, 
ut  oxydetur,  et  aerem  efficere  debeat  contactum.  In  ho- 
minibus aetate  provectioribus,  ut  supra  commemoravimus, 
pulmonum  tela  similem  quidem  alienationem  ostendit  et 
pieruraque  graviores  functionum  ejus  perturbationes  non 
animadvertuntur,  at  si  in  his  sanguinis  moles  non  eadem 
proportione,  quam  telae  pulmonalis  rarefactio  crescit,  di- 
minuitur, dyspnoea  corripiuntur,  etiamsi  prius  neque  pul- 
monum neque  cordis  morbo  laboraverunt;  ceterum  nihil 
in  his,  nisi  murmur  respiratorium  levissimum,  animad- 
vertitur. 

Tussis  quoque  symptomatibus  constantibus  ac  ne- 
cessariis emphysematis  vesicularis  adnumeranda  non  est, 
saepe  enim  deficit,  aut  perexigua  est.  Laennec  tamen 

si  accuratius,  inquit,  in  rem  inquirimus,  aegrotus  semel 
circiter  aut  bis  per  diem  tussire  et  muci  tenacioris  ali- 
quantum ejieere,  comperiemus.  Teste  Andral  tussis  m- 
terdum  sicca  est  et  a catarrho  concomitante  pendet. 
Praetermittendum  vero  nunquam  est,  tussim  praecipue 
tum  oriri,  cum  emphysema  longius  jam  tempus  perdura- 
verit; dyspnoea  diuturna  eam  antecedit. 

Cordis  palpitationes  utplurimum  accedunt,  si  etBphjr- 
sema  latius  diffunditor,  vitium  tamen  cordis  organicum  ini- 
tio non  detegitur;  serius  autem,  quod  jam  Laennec  ob- 
servavit, emphysema  pulmonum  cordis  hypertrophiam  aut 
dilatationem  producit  Lotiis  hoc  confirmavit,  dicit  enim, 
cor  saepius  in  decursu  emphysematis  pulmonalis,  quam 
aliorum  morborum,  aneurysmatibus  affici.  Geaeratim  quo 
que  cordis  morbi  frequentius  apud  homines  emphysemate 
correptos,  quam  tuberculis  pulmonalibus  laborantes,  inve- 
uiuutur.  • Variae  etiam  hydropis  species  inter  decur- 
sum emphysematis  vesicularis  observatae  sunt,  etsi  pluri- 
mae earum  ex  cordis  hypertrophia  vel  dilatatione  origi 

neui  duxerant  Signum  satis  constans,  si  emphysema  ina- 

• , 

joretn  gradum  obtinet,  abnoruiis  pectoris  amplificatio  si- 
stit; thorax  enim  admodum  convexus  apparet,  praesertim 
inter  claviculam  et  mammam;  saepius  amplificatio  modo 
ad  alterutrum  latus  pertinet  ac  tum  facilius  cognoscitur. 
Locus  convexus  emphysematis  sedem  imligitat  et  sectione 

instituta  plerumque  in  margine  pulmonis  anteriore  emphy- 
sematis vestigia  deprehenduntur.  Ceterum  Louis  etAn- 
dral  observarunt,  extremo  emphysematis  vesicularis  tem- 
pore regiones  snpra-claviculares  loco  concavitatis  norma- 
lis saepe  convexitatem  ostendere.  Percussio  sonum  ad- 
modum clarum  reddit  iis  in  locis,  in  quibus  emphysema 
sedem  suam  habet;  auscultatoria  signa  in  variis  morbi 
periodis  differunt,  tyuodsi  aegrotantes  cafarrho  non  la- 
borant, murmur  respiratorium  vel  debile  vel  nullum  au- 
ditur, etiamsi  enim  pulmo  neque  totus,  neque  ad  intimum 
usque  parenchyma  emphysemate  est  correptus,  tamen  aer 
accumulatus  nimis  exilem  sonorum  conductorem  exhibet, 
quam  ut  murmur  illud  bene  percipiatur;  quo  tempore  au- 
tem aegroti  catarrho  laborant,  varii  audiuntur  strepitus, 
inprimis  rhonchus  sibilans,  sonorus  siccus,  subcrepitans, 
interdum  rhonchus  mucosus,  qui  omnes  modo  concomitan- 
tem bronchiorum  affectionem  indicant.  Rhonchus  crepi- 
tans siccus  cum  magnis  bullis  secundum  Laennec  non- 
nunquam  in  emphysemate  vesiculari  occurrit,  si  majorem 
obtinet  gradum,  aut,  quod  idem  significat,  si  nonnullis  cum 
vesiculis  aereis  extravasatis  conjunctum  est;  constans  esse 
solet  in  emphysemate  interlobulari. 

Haec  sigua  enumerata,  juncta  cum  diuturno  morbi 
decursu  et  dyspnoeae  intensitate,  in  casibus  ambiguis  de 

cellularum  pulmonalium  dilatatione.  nonnullis  saltem  in 

locis,  nobis  persuadebunt. 

/ 

SYMPTOMATA  EMPHYSEMATIS  INTERLOBULARIS. 

.Signum  pathoenomonicum  hujus  affectionis  cernitur 
in  strepitu,  quem  baennec  «rale  crepitant  sec  a grosses 
bulles»  nominat  et  qui  praecipue  auditur,  si  aeger  inspi- 
rat, vel  tussit.  Sonum  edit,  tanquain  aer  in  telam  cellu- 
losam semiaridam  infletur;  clarissimus  est  hic  strepitus 
et  constans,  in  emphysemate  vesiculari  contra  raro  et  per 
momenta  tantum  auditur.  Lacnnec  addit,  aurem  simul 
percipere  frictionis  sonum  inter  partes  adseendentes  atque 
descendentes,  quem  «frottement  ascendant  et  descendant» 
vocat;  ille  inter  respirationem  occurrit  et  rhoncho  erepi 
tante  sicco  stipatur,  hic  inter  exspirationem,  idemque  sae- 
pius auditur  primo.  Nonnunquam  manus  thoraci  impo- 
sita hujus  frictionis  indicia  percipit.  Causa  rhonchi  cre- 
pitantis sicci  cum  magnis  bullis  a Laennecio  ponitur 
in  ruptura  parietum  vesicularum  aeriferarum,  qua  extra- 
vasatio aeris  in  telam  cellulosam  efficitur;  causa  strepitus 
secundi  (frottemeiit  ascendant  et  descendant)  in  eo  collo- 
cabatur , quod  bullulae  aereae  prominentes  subter  pleura 
inter  motus  respiratorios  laminae  utriusque  pleurae  fri- 
ctionem efficere  putabantur.  Secundum  observationes  re~ 
ceutiorum  autem,  inprimis  Reynaudii  (Joum.  hebd.  de 

Medec.),  ratiocinari  licet,  eundem  ab  alienatione  ipsius 
pleurae  pendere  et  iis  in  casibus,  quibus  observabatur, 
levein  pleuritidem  simul  adfuisse.  Williams  ineptam 
habet  denominationem  >.rale  crepitant  sec  a grosses  bulles**, 
quum  de  motu  vesicularum  aerearum  in  medio  fluido  hic 
sermo  esse  nequeat,  proponit  ergo  nomen  »emphysema- 
tous  crackliug«.  Eandem  hujus  strepitus  comparationem 
instituit,  quam  Laennec,  sed  inter  respirationem  motibus 
aeris  in  tela  cellulosa,  lobulis  pulmonalibus  interposita, 
aut  subter  pleura,  eum  praecipue  excitari  contendit,  et  si 
sedem  suam  in  vesiculis  pulmonalibus  dilatatis  habeat, 
fieri  debere  affirmat,  ut  aeris  introitus  solitus  impediatur 
et  inspiratione  tantum  fortiori  cum  impetu  quodam  et  repente 
irruat.  Ex  his  igitur  concludere  licet,  Williams  sonum 
illum,  quem  emphysematous  crackling  vocat,  etiam  pro 
emphysematis  vesicularis  signo  habere;  ceterum  hanc  ex- 
plicationem variis  argumentis  posse  impugnari,  probabile 
nobis  videtur.  Quod  ad  percussionem  attinet,  sonus  in 
iis  locis  clarus  esse  solet,  ubi  rhonchus  crepitans  'auditur. 
Nonnunquam,  ut  antea  adnotavimus,  emphysema  telae  cel- 
lulosae colli  simul  exoritur,  quod  ad  confirmandam  dia- 
gnosin haud  parum  confert.  Reliquis  symptomatibus  ad- 
numerantur:  dyspnoea  repentina  post  majorem  corporis 
contentionem,  pectoris  oppressio  magna  aut  anginae  mem- 
branaceae insultum  secuta,  aut  catarrhum  suffocativum. 

Interdum  hoc  emphysema  cum  pleuritide  consociatum  oc- 
currere, jam  adnotavimus. 

Diagnosis. 

Si  ea  hene  intuemur,  quae  supra  exposuimus,  utram- 
que emphysematis  speciem  vix  confundemus;  ceterum  es- 
sentiale discrimen  in  eo  est,  quod  emphysema  vesiculare 
chronicum,  interlobulare  acutum  decursum  exhibet.  Ra- 
rissime utraque  species  valde  exquisita  simul  exatat; 
l.aonnec  saltem  nunquam  hoc  observavit 

Emphysema  vesiculare  inprirnis  cum  asthmate  spas- 
modico et  cum  pneumothorace  potest  confundi.  Ab  asth- 
mate jam  discernitur  dyspnoea  continente,  intervallis  li- 
beris prorsus  carente,  nec  non  abnormi  thoracis  conve- 
xitate et  percussionis  sono  clariore;  deinde  etiam  eo, 
quod  asthmatis  spasmodici  insultus  praesertim  veffpertino 
aut  nocturno  tempore  incipiunt  et  sub  horas  matutinas 
decrescunt;  quo  fit,  ut  aegroti  paene  recumbere  nequeant. 
A simplici  pneumothorace  eo  discrepat,  quod  in  hoc  ne- 
que ullum  murmur  respiratorium,  neque  rhonchus  sibi 
laus,  neque  rhonchus  crepitans  siccus  cum  bullis  magnis 
auditur,  quantaque  vi  pectus  inter  inspirationem  expanda- 
tur. Porro  iu  pneumothorace  aeris  extravasatio  subito 
exoritur  et  mox  tam  atrocia  gignit  symptomata,  ut  aegroti 
in  lectulo  detineantur;  in  emphysemate  vesiculari,  quod 


28 


lente  evolvitur,  paene  semper  aegrotantes  negotiis  suis 
fungi  possunt.  Emphysema  quidem  interlobulare  etiam 
repente  irruit,  at  signum  pathognomonicum  hujus  morbi, 
nimirum  rhonchus  crepitans  siccus  cum  bullis  magnis,  nun- 
quam desideratur.  — Fieri  etiam  potest,  ut  propter  ca- 
tarrhum  siccum  emphysema  vesiculare  a medico  praeter- 
mittatur, at  longior  observatio  utriusque  morbi  chronici 
dyspnoeae  habitualis  praesentiam  deteget,  etiamsi  emphy- 
sema clariore  percussionis  sono  non  cognoscatur. 

PROGNOSIS. 

Emphysema  vesiculare  morbus  quidem  diuturnus  est, 
at  non  periculosus,  etiamsi  enim  morbi  causa  proxima 
et  symptomata  radicitus  non  auferuntur,  ad  gradum  ta- 
men mediocrem,  ut  ab  aegrotis  facilius  ferantur,  redigi 
possunt.  Secundum  Laennec  si  catarrhus  acutus  cum 
febri  accedit  posteaque  mucus  tenax  sub  forma  sputo- 
rum perlatorum"  ejicitur,  insultus  desinit  et  respiratio 
plerumque  multo  expeditior  fit,  quam  antea;  secundum 
aliorum  sententiam  vero  catarrhales  affectiones  morbum 
in  pejus  vertunt.  Quodsi  emphysema  inveteratum  est  et 
aeger  aetate  provectus,  insultus  ingravescunt,  emphysema 
latius  diffunditur,  tela  pulmonalis  altas  agit  fissuras  et 
emphysema  interlobulare  accedit;  idem  emphysema  asth- 
matis spasmodici  causatu  suppeditare  potest;  periculosae 
complicationes  cum  cordis  morbis,  utpotc  organicis,  esse 


sok'uL  Emphysema  interlobulare  testibus  Laennec  et 
Williams  raro  periculosa  symptomata  excitat;  aer  hoc 
in  morbo  paulatini  absorptione  consumi  videtur.  Laen- 
nec plures  hoc  emphysemate  laborantes  celeriter  et  per- 
fecte sanatos,  ne  unum  quidem  ex  omnibus  mortuum, 
vidit.  PiedagneI  (Annal.  gener.)  contra  perhibet,  em- 
physema interlobulare  haud  raro  mortis  causam  continere. 
Duo  affert  exempla  affectionis  catarrhalis  acutae  bron- 
chiorum, ut  ipse  quidem  credit,  in  quibus  mors  paene 
subito  irruebat.  Haec  exempla  ad  emphysema  interlobu- 
lare referenda  esse  existimat,  quum  sectis  cadaveribus 
laesio  gravior  desideraretur  et  modo  pulmones  praeter 
modum  crepitautes  invenirentur.  Hoc  ratiocinium  ali- 
quanto atidacins  esse,  nemo  diffitebitur.  Idem  etiam,  ut 
supra  adnotavimus,  mortem  subitaneam  per  emphysema 
; pulmonum  iuduci  contendit,  si  a£r  in  venas  penetret. 
Exempla  autem  emphysematis  interlobularis,  quae  P il- 
lo re  in  Thesi  sua  tradit,  quibus  viri  aetate  provectio- 
res sine  causa  manifesta  subito  in  syncopen  inciderunt 
et  post  pauca  horae  minuta  obierunt,  persuadere  nobis 
videntur,  emphysema  interlobulare  majus,  subito  exortum 
mortem  repentinam  posse  inferre,  quoniam  in  casibus 
iflKxlo  commemoratis  inter  cadaverum  sectionem  nil  nisi 
emphysema  amplum  subter  pleura  pulmonali  inveniebatur. 

Ilis  in  exemplis  ruptura  spontanea  telae  pulmonalis  su- 
spicanda est,  quam,  si  subito  oriatur,  tantam  functionum 
laesionem  inducere  posse,  ut  mors  non  aliter  ac  post 
cordis  rupturam  exoriatur,  maxime  probabile  videtur.  Isti 
autem  casus  valde  differunt  ab  iis,  in  quibus  emphysema 
interlobulare  solito  more  non  existit. 

CURATIO. 

Curatio  utriusque  emphysematis  speciei  parum  diffe- 
rentiae habet;  in  emphysemate  autem  vesiculari  plurimum 
interest,  qualem  vitae  rationem  agant  aegroti.  Vitanda 
sunt  omnia,  quae  dyspnoeam,  imo  alacriorem  respiratio- 
nem, efficere  possint,  inprimis  animi  pathemata,  corporis 
contentiones  diuturniores,  aeris  humidi  et  pulverulenti  in- 
halatio. 

Laennec.  unctiones  corporis  oleosas  commendat  et 
si  aegroti  cachectici  sint,  usum  ferri  oxydati  fusci  secun- 
dum methodum  a I)ree  propositam,  quippe  qui  hoc  re- 
medium in  asthmate  spasmodico  cum  fructu  adhibuerit. 
Narcotica,  opium  imprimis,  multum  utilitatis  saepe  prae- 
stant, sin  paroxysmi  sanguinis  congestionibus  conjuncti 
apparent,  non  raro  venaesectio  saluberrimum  effectum 
exserit.  Ceterum  complicationes  omnes  bene  respiciantur, 
inprimis  catarrhus  siccus  remediis  consentaneis  impugne- 
tur, necesse  est. 


* 


V I T A. 


IWo  Car  olus  Bischoff,  evangelieae  addictus, 
natus  sum  Lausannae  in  Helvetia,  ipsis  Calendis  Majis,  anno 
hujus  saeculi decimo  quarto  , ipatre  optimo  Car  olo  Bi- 
schoff, matre  dilectissima  lien  rica  e gente  Thyl- 
maun,  quos  ut  Deus  salvos  et  incolumes  in  seros  annos 
praestet  supplex  ^precor. 

Primis  literfrum  elementis  imbutu-  gymnasium,  quod 
Lausanuae  floret,  adii  et  sex  per  annos  frequentavi,  deinde 
in  Academia  Lausauneosi  promotus  ad  studia  litterarum 
humaniorum,  Mathesis,  Physice*,  Clientae , Mineralogiae 
incubui  et  praelectionibus  virorum  Cl.  Gindros  et  Pi- 
dou  de  Logica,  Metaphysice,  Philosophia  historica  et  Jure 
naturali  interfui.  Sub  finem  studiorum  illorum,  animo  ad 
scientias  naturales  appulso,  artem  pharmaceuticam  auspice 
patre  colui,  donec  ineunte  hieme  anni  h.  s.  trigesimi 
quarti  Heidelbergam  profectus  sum,  ubi  ab  111.  Chelins, 
t.  t.  Prorectore  magnifico,  civium  acadetnicorum  munero 
adseriptus  In  .litterarum  universitate  Ruperto  Carolina 
quinque  per  semestria  commoratus  sum. 

Tempore  paschali  anni  h.  s,  trigesimi  septimi  Jla- 
lam  profectus  sum;  tandem  Calendis  Novembribus  anni  tri. 
gfsinji  septimi  hanc  almam  universitatem  Fridericam 
Guilelmatu  petii,  ubi  ab  III.  Boeckh,  t.  t.  Rectore  ma- 
gnifico, in  civium  academicorum  n&ftierum  receptus,  et  ab 
111.  YVagner,  t,  t.  decano  spectabili,  medicinae  studiosis 
adseriptus,  tria  per  semestria  ad  studia  incubui. 

(Quibus  novem  per  semestria  interfui  scholis  virorum 
Illustrissimorum  et  Celeberrimorum  hae  sunt: 


CI.  Kobelt  de  osteologia  et  syndesmologia ; 111. 
Tiedemann  de  anatoniia  generali  et  speciali,  nec  non 
de  physiologia;  Cl.  Th.  Bischoff  de  anatomia  com- 
parata; Cii  Bronn  de  zoologia;  Cl.  G.  Bischoff  de 
botanico  medica^  111.  G mei  in  de  chemia  anorganica  et 
organica;  Cl.  Dierbach  de  materia  medica;  111.  I u- 
chelt  de  pathologia  et  therapia,  tam  generali  quam  spe- 
ciali; 111.  Chelius  de  chirurgia  et  ophthalmiatrice : 111. 
Nae  gei  e de  arte  obstetricia,  111.  Krukenberg  de 
morbis  cordis  pulmonum  et  cutis;  111.  Mueller  de  ana- 
tomia pathologica;  Cl.  Romberg  de  morbis  nervorum 

et  diagnostice.  , ......  ... 

In  secandorum  cadaverum  arte  duces  mihi  fuere  lll. 
Tiedemann  et  Cl.  Th.  Bischoff;  in  arte  fascias  ap 

plicandi  Exp.  Breidenbach. 

Exercitationes  clinicas  frequentavi  virorum  Illustris- 
simorum et  Celeberrimorum  Rust,  Wolff,  Wagher, 
Puchelt,  Chelius,  Naegele,  Juengken,  Barez, 

U Quibus  omnibus  viris  summe  venerandis  maximas, 
quas  possum,  ago  gratias. 

Nunc,  tentaminibus  examineque  ngoroso  superatis, 
spero  fore'  ut,  dissertatione  et  thesibus  publice  defensis, 
honores  doctoris  medicinae  ct  chirurgiae  in  me  conferantur. 


T II  E S E S. 


1. 

2. 

3. 

4. 


ion  omnes  morbi  curationem  expostulant, 
ion  dantur  remedia  specifica. 

[ydrops  non  est  morbus,  sed  symptoma. 

'ebris  ut  morbus  non  existit. 

ulsus  statum  virium  in  febribus  certo  non 


indicat. 


